אז הנה כמה מהמגמות החמות ביותר בעולם האיפור והאופנה לעונה הכי מלנכולית ורומנטית…. מוכנות?
טרנד חדש ומגניב שכדאי שכולכן תכירו – הכתם המטאלי. אפשר לייצר את המראה הזה בעזרת כל צללית מטאלית, לא חשוב באיזה צבע, רק שיהיה שונה מצבע צללית הבסיס. את הצללית המטאלית מורחים על צללית הבסיס, באמצע העפעף, כאילו בטעות זרקתן לשם גוש של צבע. נשמע אולי קצת מאתגר, אבל הרחובות מדברים בעד עצמם, והם אוהבים את הלוק הזה. לחברת essence יש סדרה של צלליות מטאליות שפשוט מושלמות ללוק הזה.
זוכרות את האייטיז? זוכרות את הפאנק? זוכרות את מדונה בקליפים הבועטים שלה? גבירותיי, ההיסטוריה חוזרת. מסתבר שהלוק הבועט הזה של שפתון שחור על הולך להיות להיט בסתיו הקרוב, ולפי התחזית, כנראה שיימשך גם בחורף, כך שאם שאין ברשותכן אודם שחור, זה כנראה הזמן לקנות אחד.
טרנד אחד בולט מאוד שכולם שמו לב אליו בתצוגות האופנה של העונה הזו הוא טרנד העיניים הגרפיות. מה זה אומר? כל צורה גרפית או גאומטרית כמו ריבוע או משולש, שתשרטטו על העיניים במקום או בנוסף לאייליינר – תעשה את העבודה. כמו כל טרנד כמעט בעולם האיפור, זה אולי ייראה לכן מוזר בהתחלה אבל אנחנו ברגע שמשהו נכנס לאופנה – אנחנו כבר מקבלות אותו באופן טבעי (סניקרס עם פונפונים מישהי?).
ל-pupa יש את האייליינר המושלם בדיוק למטרה זו!
נדמה שבתצוגות האופנה האחרונות, כל המעצבים דאגו לכלול בלוקים שלהם כמה דוגמניות עם צלליות כחולות בהירות , ואנחנו מיד קלטנו טרנד חדש ומפתיע. מרוב שהוא פשוט, ככה הוא גם יפה. כל מה שצריך לעשות כדי לקבל את המראה הזה, הוא לקנות צללית כחולה ולהניח אותה בעדינות על העפעף! סט הצלליות של בורז’ואה מגיע גם עם גוון כחול מהפנט וגם עם עוד כמה גוונים שישדרגו לכן את המראה בשנייה.
חובבות הסימטריה – זה לא בשבילכן. הטרנד הכי מוזר כנראה שנראה השנה, הוא טרנד השפתיים הלא תואמות. מה זה אומר? ובכן, השם די מתאר את המעשה, מדובר בצביעת השפה העליונה והתחתונה בשני גוונים או אפילו שני צבעים שונים. נשמע מוזר, נראה מדהים ורק חשוב שתזכרו לא להצמיד את השפתיים עם המראה הזה, כדי לא להרוס את האיזון המושלם בין שני הצבעים. השפתון lipfinity של MAX FACTOR מגיע במגוון צבעים ויכול להתאים בול למשימה שכזו.